Document ID: /roh_data/filtered/fineweb-2-filterrobots_roh.jsonl.gz/65335

Dus Svizzers blessads tar sajettim
- Sonda, 7.3.2015, 10:24
Tar l'attentat sin in restaurant a Bamako, la chapitala dal Mali, èn dus commembers da l'armada svizra vegnids blessads. Omadus sajan vegnids transportads en in ospital.
Ils dus umens sajan tar sasez ed ins haja pudì discurrer cun els, conferma il Departament da defensiun federal. Ils schuldads sajan en in stadi stabil, dentant critic.
Sajettim en restaurant
La notg passada eran quatter persunas armadas entradas en in restaurant ed avevan cumenzà a sajettar sin ils giasts. Almain quatter persunas èn mortas. In d’els è in Beltg sco il ministeri da l’exteriur a Brüssel conferma.
RR novitads 10:00